Anthony Mackie
Anthony Mackie (talaffuzi: Entoni Meki; 23-sentyabr 1978-yilda tugʻilgan) amerikalik aktyordir. Mackie Birinchi qasoskor: Qish askari (2014), Chumoli-odam (2015), Birinchi qasoskor: Qarshilik (2016), Qasoskorlar: Cheksizlik jangi (2018) va Qasoskorlar: Intiho (2019) kabilarni oʻz ichiga olgan superqahramon janridagi Marvel kinematografiya koinoti filmlari hamda Disney+ tomonidan efirga uzatilgan The Falcon and the Winter Soldier (2021) mini-serialida Sam Wilson / Lochin / Kapitan Amerika rolini jonlantirgan. Bu vaqt mobaynida u Detroit (2017) nomli jinoyat haqidagi filmda, The Hate U Give (2018) filmida, Synchronic (2019) nomli ilmiy-fantastik filmda va The Banker (2020) filmida ham rol o'ynagandir. Mackie filmlardan yiroq bo'lgan chog'larida Broadway va Off-Broadway teatrlarida koʻplab rollarni ijro etgan, bularga Ma Rainey's Black Bottom, Drowning Crow, McReele, A Soldier's Play va Carl Hancock Ruxning Talk pyesalaridagi rollarini kiritish mumkin. U hatto 2002-yilda Obie mukofotiga loyiq topilgan. Keyinchalik, u HBO telekanali orqali efirga uzatilgan All the Way (2016) telefilmida Martin Luther King Jr. rolini, Netflix orqali uzatilgan Altered Carbon (2020) teleserialida esa Takeshi Kovacs rolini gavdalantirgan.